**Szentendre Város Önkormányzata Képviselő-testületének 36/2021. (X. 19.) önkormányzati rendelete**

**a közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X. 17.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvénye 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a következőket rendeli el:

**1. §**

A közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet 2. § (5) bekezdése helyébe a következő rendelkezés lép:

„(5) A közút nem közlekedési célú igénybevételéért fizetendő igénybevételi díjat az útügyi igazgatásról szóló 26/2021. (VI. 28.) ITM rendelet 4. mellékletben foglalt díjtételek alkalmazásával kell megállapítani.”

**2. §**

Hatályát veszti a közterületek, közutak és azok tartozékai bontásáról, valamint az érvényes hatósági engedéllyel nem rendelkező gépkocsik elszállításáról szóló 26/2016. (X.17.) önkormányzati rendelet

*a)* 2. § (1) bekezdése,

*b)* 2. § (3) bekezdése,

*c)* 2. § (5a) és (6) bekezdése.

**3. §**

Ez a rendelet a kihirdetését követő napon lép hatályba.

Szentendre, 2021. október 13.

**Fülöp Zsolt dr. Schramm Gábor**

polgármester jegyző

**Záradék:**

Jelen rendelet 2021. október 19-én került kihirdetésre.

**dr. Schramm Gábor**

jegyző